cyanic-selkie/wikianc huggingface dataset:
Kongepokalvinnere i padling
Kongepokalen for kvinner har blitt utdelt siden 1987, men bare når det er nok deltagere (minst 15 deltagere i den øvelsen der kongepokalen er satt opp.)
Filmåret 1994
Filmåret 1994 er en oversikt over hendelser, lanserte filmer, utdelte priser og fødte og døde skuespillere i 1994.
Priser
Oscar-utdelingen (utvalg): Golden Globe (utvalg):
Palme d'Or (Filmfestivalen i Cannes):
Golden Raspberry Awards (utvalg):
Peter Eremitten
Peter Eremitten var en fransk munk som i 1096 ledet Folkekorstoget, en forsamling av bønder, håndverkere, lavadelige riddere, kvinner og barn, som ville gjenerobre Jerusalem, som Peter tidligere hadde besøkt. Han ble regnet som hellig og hadde mange beundrere. Noen mener at det var han som satte i gang korstogene, ved å inspirere pave Urban II.
Peter forlot tidlig klosteret sitt i Amiens for å dra omkring og forkynne om bot og omvendelse blant folk. Han samlet inn penger til fattige, blant annet til medgift for prostituerte som ville begynne et anstendig liv. Han red omkring på et esel (som folk tok hår fra for å lage lykkeamuletter), vasket seg sjelden, levde bare av vin og fisk, og gikk en i grå tunika av ull. Han ble kalt «lille Peter» og hadde et langt smalt ansikt liksom eselet sitt. Guibert av Nogent traff ham og la merke til hans karisma. Peter hevdet å være utpekt av Gud til å forkynne korstog, og at han hadde et brev med seg fra Gud som bevis. 12. april samlet han tilhengerne sine i Köln, og 20. april brøt de opp og fulgte etter korsfarergruppen til Walter Sans Avoir.
Han påstod han hadde fått syner ved den hellige grav i Jerusalem, og etter konsilet i Clermont reiste han rundt i Frankrike og Flandern med et brev fra Himmelen, som hevdet at de kristne kunne befri Jesu grav, bare de anstrengte seg. Selv ledet han den første gruppen korsfarere mot Jerusalem, gjennom Balkan og Bysants. En av de tidligste kildene, Albert av Aachen, forteller at Peter kom fra Jerusalem og gjorde slikt inntrykk på pave Urban at det inspirerte denne til sin preken i Clermont. I så fall spilte Peter en avgjørende rolle i denne delen av Europas historie.
Da korsfarerfølget til Walter Sans Avoir rakk frem til Ungarn, måtte de hindres i å utplyndre lokalbefolkningen. Dette skyldtes ren nød, men Peters gruppe oppførte seg ikke bedre, og da byen Zemun ble angrepet og plyndret, ble en ungarsk hær satt inn mot korsfarerne og jaget dem. Mot slutten av august 1096 møttes Walthers og Peters grupper i Konstantinopel. Disiplinen var ikke blitt bedre, og keiser Alexios I Komnenos ville ha dem raskest mulig videre. En av de viktigste kildene til opplysninger om Peters liv er for øvrig keiserens datter, Anna Komnena, som var født i desember 1083 og ennå ikke fylt tretten år da korsfarerne passerte gjennom hjembyen hennes.
Alt i oktober 1096 klarte keiser Alexios å overtale korsfarerne til å krysse Bosporus over til Lilleasia. Der lot han dem seile sin egen sjø uten større forsyninger eller rettledning. De dro mot Nikea, men 21. oktober ble de angrepet av seldsjukk-sultanen Kiliq Arslans kamptrente styrker. De døde lå i hauger, blant dem Walter Sans Avoir, og Albert av Aachen skrev at det var en rimelig straff for overgrepene mot jøder. Peter Eremitten unnslapp; han døde først 8. juli 1115 i sitt hjemland. I ettertid beklaget han seg høylytt over at det var de falnes manglende tro som var årsak til at Gud ikke lot dem nå frem til Jesu grav.
Mikage
Mikage (美景; født 12. mars) er en japansk trommeslager. Han har spilt i blant annet HIZAKI grace project, 弐月ノ参拾伍日 (Nigatsu sanjuu go nichi), Eze:quL og バビロン (babylon). Det var meningen at han skulle starte et nytt band, seventh sense, sammen med Juka i desember, 2007. Men på grunn av sykdom måtte Juka kansellere prosjektet.
Mikage har også vært støttemedlem i Schwardix Marvally.
Teach First Norway
Teach First Norway (TFN) er et samarbeidsprosjekt mellom Utdanningsetaten i Oslo kommune, Institutt for lærerutdanning ved Universitetet i Oslo, Equinor og Teach First UK.
Hensikten med prosjektet er å rekruttere lærere til skolen og ledere til næringslivet gjennom et toårig lederutviklingsprogram. Kandidatene som tas opp i prosjektet skal arbeide fulltid ved en belastet skole i Oslo Øst samtidig som de gjennomfører en formell lærerkvalifisering og tar kurs i administrasjon og ledelse i Equinors regi. Kandidatene i prosjektet har bakgrunn i realfag og underviser primært i fagene matematikk og naturfag. I opphavslandet Storbritannia har Teach First blitt et av de mest attraktive alternativene for nyutdannede jobbsøkere. Erfaring fra Storbritannia viser også at flertallet av kandidatene blir værende i skoleverket etter endt prosjektperiode.
Olaf Wildeboer
Olaf Wildeboer (født 4. mars 1983) er en nederlandsk-spansk svømmer.
Han representerte Spania under Sommer-OL 2004 i Athen, der han ble utslått i semifinalen på 200 meter fri.
Samostojatelnaja zjizn
Samostojatelnaja zjizn (originaltittel: Самостоятельная жизнь) er en russisk film fra 1992, regissert av Vitalij Kanevskij.
Allocotocerus
Allocotocerus er en slekt av biller som hører til familien vannkjær (Hydrophilidae).
Utseende
Små, nærmest halvkuleformede, blankt svarte vannkjær.
Utbredelse
Slekten er utbredt i Afrika, Sørøst-Asia og Australia.
Kapittel
Sjangeravhengighet
Enkelte romaner har ikke kapitler, men ellers er disse den vanligste sjangeren for kapittelbruk ettersom teksten ofte bør deles opp for å gjøre det lettere for leseren. Noveller er gjerne korte nok til å gå som ett kapittel. I sakprosatekster er det mye vanligere med kapittelbruk, for å gjøre det enklere å finne fram, gjerne ved hjelp av en innholdsfortegnelse, selv om disse er også å finne i fiksjonstekster.
Egil Gade Greve
Egil Gade Greve (født 11. februar 1930 i Bergen) er en norsk bedriftsleder og bankdirektør. Han er bror til Tim Greve, se Greve (slekt).
Utdanning og virke
Egil Gade Greve tok eksamen på Bergens Handelsgymnasium i 1948. Deretter reiste han til sjøs, men før han kom hjem igjen, var han innom Columbia University i USA og tok kurser i økonomi og administrasjon. I 1953 giftet han seg med Astrid Birgitte Kolderup og arbeidet deretter i en mindre bedrift i Bergen før de sammen overtok ledelsen av hennes families bedrift, Peter M. Kolderup A/S, en tradisjonsrik grossist- og detaljistbedrift i glass- og steintøybransjen. Her gjennomførte han en strukturendring fra en tradisjonell bergensk handelsbedrift med agenter som reiste rundt i landet til et moderne konsern med 140 butikker i Til Bords-kjeden som ble betjent fra et moderne sentrallager i Bergen.
I 1967 ble han valgt inn i styret for Bergens Privatbank. I 1975 fusjonerte den med Bergens Kreditbank og dannet den nye Bergen Bank. I 1980 ble Greve bedt om å gå inn i bankens ledelse. Etter to år som viseadministrerende direktør ble han i 1982 administrerende direktør og hadde den stillingen i ni år. I sin tid i banken gjennomførte han en radikal reorganisering av virksomheten. Han reduserte kostnadene og fikk yngre medarbeidere i ledelsen.
Greve var innstilt på å fusjonere videre, og drøftet fusjon med bankdirektør Tor Moursund i Christiania Bank og Kreditkasse. Men Kreditkassens styre gikk ikke inn for dette, så det ble ikke noe av planene. Imidlertid fikk Greve en henvendelse fra Den norske Creditbank om fusjon, DnC hadde tapt mye på utenlandsengasjement. Styrene i de to bankene gikk inn for dette og de to bankene ble til DnB i 1990. Greve var den nye bankens første administrerende direktør, men gikk av for aldersgrensen i 1991.
Fram forlag
Fram forlag var et norsk forlag. Det ble etablert som publiseringsorgan for organisasjonen Mot Dag i 1929, med Erling Falk som pådriver og Torolf Elster som tidlig medarbeider. Forlaget ble overtatt av Tiden Norsk Forlag i 1936.
Lucanus maculifemoratus
Lucanus maculifemoratus er en billeart i familien hjortebiller (Lucanidae).
Utbredelse
Arten er vidt utbredt i Øst-Asia sør til Taiwan.
Data Catalog Vocabulary
Data Catalog Vocabulary (DCAT) er et metadatavokabular utviklet med mål om å gjøre det lettere å utveksle og søke i datasett som er publisert på webben. Vokabularet er i RDF og standardiseres av W3C. Standarden beskriver de ulike elementene som inngår, og viser sammenhengen mellom dem i en modell. Ved å bruke DCAT for å beskrive datasett i kataloger, gjør de som publiserer dataene det enklere å oppdage og hente metadata fra ulike kilder og kataloger (interoperabilitet). DCAT muliggjør også desentral publisering av datakataloger, og gjør det enklere å søke på tvers av datakataloger.
EU-kommisjonen har utarbeidet en applikasjonsprofil (DCAT-AP) basert på DCAT ut fra behovene knyttet til en felles europeisk dataportal for åpne data.
Jonny Buckland
Jonny Buckland er en del av bandet Coldplay. Han er sologitarist.
North Weald
North Weald er en flyplass ved Epping i Essex, England. Under andre verdenskrig var den en av de viktigste jagerflybasene rundt London, og den var blant annet base for de norske jagerskvadronene 331 og 332 skvadron.
Flyplassen ble anlagt i 1916 for Royal Flying Corps. Den ble bygget ut i mellomkrigstiden, og den spilte en avgjørende rolle under slaget om Storbritannia og senere i annen verdenskrig. Fra begynnelsen av krigen var det stasjonert dagjageravdelinger med Hawker Hurricane og nattjagerskvadroner med Bristol Blenheim. Fra 1940 ble det også plassert Supermarine Spitfire her.
Den 5. mai 1942 ble den norske 331 (Norwegian) Squadron overført fra Orknøyene til North Weald, og den fikk i juni samme år selskap med 332 (N) Squadron, som var blitt opprettet på Catterick i januar 1942.
I 1958 ble den siste RAF-skvadronen trukket ut fra North Weald, og siden 1979 har den vært sivil flyplass. Flere av de opprinnelige bygningene er fortsatt bevart, og huser en stor samling av veteranfly.
Operasjon Val-Fajr 1
Operasjon Val-Fajr-P (Operasjon Før Daggry på norsk), en iransk offensiv under Irak-Iran-krigen mot de irakisk styrkene i 4th. irakisk armé sør for Amarah, startet den 7. februar 1983. Offensiven etter tre blodige dager var stoppet av irakiske motangreper som desimerte 92nd. iransk pansrede divisjon.
Frøystul kraftverk
Frøystul kraftverk er et vannkraftverk i Skiensvassdraget i Tinn kommune i Vestfold og Telemark fylke. Kraftverket ble satt i drift i 1995.
Operasjon Val-Fajr 1
Forspillet
Etter to offensiver i senåret 1982 hadde forholdet mellom den regulære hæren og pasdaran styrkene som var organisert som en egne hærorganisasjon, blitt verre at felles planlegging om forbindede operasjoner ikke lenge var mulig. På det sentrale frontavsnittet som var dannet gjennom Operasjon Moharram ol-Harram med et brohode mot Al Amarah bestemte staben for de iranske styrkene å starte en offensiv mot Al-Amarah. Men dersom felles planlegging for de regulære styrkene og pasdaran styrkene var oppgitt til fordel for separate planlegging på hver kant ble offensiven delt i to. Mot sør ble en sektor av frontlinjen, Fakkeh-Chazabeh, overført til pasdaran styrkenes kontroll mens de to nordlige sektorer, Musain eller Musiyan og Cham-e Hendi var overlatt til de regulære styrkene. Med politisk støtte hadde pasdaran befalhavende fått lov til å planlegge operasjonen også for de regulære styrkene som måtte gå med på dette.
Frøystul kraftverk
Kraftverket har 45 MW installert effekt på en francisturbin og midlere årsproduksjon på 198 GWh.
Hovedmagasin for kraftverket er Møsvatn som er oppdemmet av Møsvassdammen. Møsvatn er Norges tredje største magasin med en kapasitet på 1066 millioner m³.
Verket erstattet det tidligere Frøystul kraftverk fra 1926.
Operasjon Val-Fajr 1
Operasjonen
Ved gryningen den 7. februar 1983 mens det ennå var mørkt midt i tung regnvær startet iranerne offensiven med mellom 5 og 9 pasdaran divisjoner i størrelse med brigader støttet av en regulære divisjon samt flere selvstendige brigader på cirka 40 000 til 50 000 menn. Ved å angripe i ly av mørket midt i regnsesongen oppnådde iranerne overraskelsesmoment ved å ha en rekke følgende fremstøter med to pasdaran divisjoner hver med begrensede mekaniserte støtte. Planen var å lokke vekk de irakiske reservestyrkene der det første fremstøtet var, deretter lanserte det andre fremstøtet mot Basra-Bagdad veien ved Fakkeh over den tørre jorden. Men kommandanten i det 4th. irakiske korpset med syv divisjoner på cirka 50 000 til 55 000 mann hadde brukt mellomtiden til bygging av sterke befestninger langs det sentrale frontavsnittet som var gjort noe lettere å bemanne fordi mot sør lå sumplandskapet Hawr al Hawizah og nordøst for Al Amarah lå et stripe av sump, Hawr as Sanaf med flere elver som var ufremkommelig i regnsesongen om vinteren.
Frøystul kraftverk
Kraftverket er eid av Hydro Energi.
Se også
Vemork, Såheim kraftverk, Moflåt kraftverk, Mæl kraftverk, Svelgfoss kraftverk, Vrangfoss kraftverk, Eidsfoss kraftverk
Operasjon Val-Fajr 1
Operasjonen
Tross været gjorde det irakiske flyvåpenet et imponerende innsats med både fly og helikoptre som i løpet av den første dagen hadde foretatt over 200 tokter. De konsentrerte infanteristyrkene tross støtte fra mekaniserte enheter og pansrede enheter utgjort et stort mål for pilotene som droppet klasebomber og skjøt svermer av raketter mot disse. Irakerne hadde tatt læredom fra slaget ved Basra og deployert luftvernskyts i batterier langs frontlinjen beskyttet i sterke bunkeranlegger mot enhver gjennombrudd. Det første gjennombruddet var regelrett meiet ned bare 1 til 2 kilometer dypt i de irakiske linjene av sterk ild fra luftvernskytsene mens irakiske motangrep med støtte av panservernhelikoptre som Gazelle og kamphelikoptre som Mi-24 gjorde kort prosess med de fremste rekkene i de iranske fremstøtene.
De regulære styrkene måtte grepet inn for å hindre et kollaps i pasdaran styrkene, det iranske flyvåpenet deployerte et luftvernmissilebatteri til frontlinjen sammen med flere kampflyer, skjøt ned seks fly i 9. til 10. februar. 92nd. iranske pansrede divisjon klart å bryte gjennom ved Musain/Musiyan den 9. november, men tiltrakk seg sterke irakiske motangrepene fordi på åpen lend var de pansrede styrkene nødt til å klare seg uten infanteristøtte. Med et knusende overlegenhet i antall stridsvogner tvunget irakerne de pansrede enhetene tilbake, kuttet av de fremste styrkene og tilintetgjort disse. 92nd. pansrede divisjon hadde mistet store styrker opptil en brigade i størrelse.
Ved 10. februar var offensiven over. Den irakiske ildkraften bak forberederte forsvarsanlegger med sterke feltbefestninger var langt mer enn hva de til dels uerfarne planleggerne i pasdaran styrkene hadde regnet med, dessuten hadde man trodde at været kunne hindret det irakiske flyvåpenet fra å ytre taktiske støtte til de irakiske forsvarsstyrkene. Manglende samarbeid mellom de regulære og pasdaran styrkene hadde vist seg fatalt, det var for svak støttende ildkraft for pasdaran og for liten infanteristøtte for de regulære pansrede styrkene.
Etterspillet
Hvor stor tapene under Operasjon Val-Fajr-P var, er ikke mulig å ha full kjennskap til. Man antok at iranerne hadde lidd et tap på mellom 10 000 og 15 000 døde og sårede, et stort antall kampkjøretøyer inkludert stridsvogner var gått tapt. De irakiske tapene var trolig på en tredjedel av de iranske tapene eller mellom 3 000 og 5 000 døde og sårede.
Offensiven forvarslet en utmattelseskrig. Den politiske ledelsen i Teheran lot seg ikke avskremmes av tapene og det store problemet med manglende samarbeid mellom de regulære og pasdaran styrkene. Den første av flere offensiver på det nordlige frontavsnittet i Kurdistan og det sentrale frontavsnittet var rettet mot strategiske mål for et strategisk gjennombrudd i den første plassen. Men oppgaven ble formidable for de iranske styrkene.
Black Sheep (2006)
Black Sheep er en newzealandsk skrekkfilm og svart komedie fra 2006 regissert av Jonathan King. Filmen handler om en bonde som genmanipulerer sine sauer. Prosjektet går imidlertid galt og sauene ender opp som noen menneskeetende beist. Og de menneskene som blir bitt av sauene går fra å være mennesker til å bli saue-zombier.
Filmen har blitt sammenlignet med Peter Jacksons splatterfilmer Bad Taste og Braindead.
Den har fått 70% på Rotten Tomatoes.
Filmen hadde premiere i 2006, men fikk ikke noen bred lansering før 2007.
Handlingsreferat
En ung Henry Oldfield (spilt av Nick Fenton) bor på en sauegård i New Zealand, sammen med sin far og eldre bror, Angus. Etter å ha vært vitne til farens stolthet over Henrys naturlige evne til å drive jordbruk, spiller Angus en grusom spøk mot Henry, som involverer det blodige liket av kjæledyr-sauen hans, et kort øyeblikk før fru Mac, gårdens husholderske, kommer og forteller guttene at faren deres har dødd i en ulykke. Det kombinerte sjokket av disse to hendelsene fører til at Henry utvikler en lammende fobi mot sau. 15 år senere returnerer den voksne Henry (spilt av Nathan Meister) hjem for å selge sin del av familie-gården til Angus. Ukjent for Henry, utfører Angus hemmelige genetiske eksperimenter som forvandler sau fra en føyelig vegetarianer til voldsomme rovdyr, hvis bitt kan forvandle et menneske til en blod-tørstig halv-sau-monster.
Et par miljø-aktivister kalt Grant og Experience (spilt av Danielle Mason) slipper ved et uhell løs et lam som har gått gjennom en mutasjon, og de flykter i panikk. Men lammet biter Grant, og han blir smittet. Lammet rømmer deretter ut på en åker, og smitter andre sauer. Henry og hans venn Tucker besøker gården, og oppdager bondens lemlestede kropp. Henry ser en sau, men på grunn av sin fobi lukker han stille døren og låser den. Sauene forsøker å krasje gjennom døren, og Tucker skyter sauene.
En sau biter Tucker, og bilen deres blir ødelagt. De innser endelig at Angus gjennomfører umenneskelige eksperimenter. I mellomtiden forvandles Tucker til en sau, men en forsker administrerer en injeksjon fra et av de muterte lmamene som forvandler ham tilbake til et menneske. Henry innser at han har blitt smittet ettersom sauene ikke lenger angriper ham eller Angus. Henry ender med å kjempe mot sin bror, som nå har forvandlet seg til et gigantisk sauemonster, og må holdes i sjakk av Henry og gårdens gjeterhund samtidig som de må unngå å bli bitt av alle de andre sauene.
Sterke Coloumb vekselvirkninger
Sterke Coloumb vekselvirkninger i metaller skyldes gjensidige elektrostatiske påvirkninger mellom elektroner. Elektroner etterlever Pauli's prinsipp som forbyr elektroner på samme sted å ha samme spinn. Dette prinsippet favoriserer ikke-magnetisme. Men elektrostatiske påvirkninger gjør også at elektroner frastøter hverandre, noe som kan føre til at alle elektronene retter seg inn etter hverandre slik at deres samelede spinn fører til en netto magnetisk kraft, som i jern.
Osmaneli
Osmaneli er en by med 20 973 innbyggere (2017) i den tyrkiske provinsen Bilecik. Den ligger nord for Bilecik, sørøst for İznik, sørvest for Pamukova, øst for Yenişehir og vest for Gölpazarı.
Mal de debarquement
Mal de debarquement-syndromet (MdDS eller MDD) er en sjelden tilstand hvor symptomene inkluderer konstant opplevelse av ubalanse. Reisende opplever ofte dette kortvarig etter en sjøreise eller lengre flyreise, men hos de som lider av MdDS, kan symptomene vedvare i 6 til 12 måneder eller, i enkelte tilfeller, årevis.
Det franske ordet «débarquement» betegner det å gå fra borde. En direkte oversettelse ville da bli debarkasjonssyke-syndromet.
Tsjornyj kvadrat
Tsjornyj kvadrat (originaltittel: Чёрный квадрат) er en russisk film fra 1992, regissert av Jurij Moroz.
Oslos ordfører
Oslos ordfører er leder av Oslo bystyre. Ordføreren leder bystyrets møter og er kommunens rettslige representant. Hun er også byens fremste folkevalgte representant og kommunens ansikt utad.
Ordføreren har kontor i vestre tårn i Oslo rådhus.
Margaretha af Ugglas
Märta Margaretha af Ugglas (født 5. januar 1939) er en tidligere svensk politiker for Moderata samlingspartiet. Hun var utenriksminister mellom 1991 og 1994.
Oslos ordfører
Oslo (tidligere Kristiania) ble utvidet med områder overført fra Aker kommune i 1859 og 1878. Kommunene ble slått sammen i 1948. Ordførere i Aker fremgår av liste over ordførere i Aker.
Margaretha af Ugglas
Hun er utdannet ved Handelshögskolan i Stockholm og var gift med Bertil af Ugglas som ble partisekretær i Moderata samlingspartiet.
Oslos ordfører
Liste
Liste over ordførere i Oslo er en oversikt over ordførere i Oslo.
Margaretha af Ugglas
Hun var lederskribent i Svenska Dagbladet i fem år og satt i den svenske Riksdagen mellom 1974 og 1995. Hun har i tillegg hatt en rekke styreverv i svensk næringsliv og offentlige utvalg.
Etter valgseieren i 1991 ble Margaretha af Ugglas Sveriges andre kvinnelige utenriksminister. Hennes periode som minister innbefattet sluttforhandlingene som ledet til Sveriges medlemskap i EU. Moderatene tapte valget i 1994 og hun ble innvalgt i Europaparlamentet i 1995.
Andrew Daniel Clinch
Andrew Daniel Clinch (født 20. oktober 1902, død 24. mars 1942) var en britisk militæroffiser. Han er kjent for sin innsats under andre verdenskrig, da han ble tildelt det norske Krigskorset med sverd for sin innsats i Norge i april 1940.
Biografi
Clinch gikk i 1917 ut fra skolen Belvedere College i Dublin og vervet seg til den britiske hæren. Han gikk ved Royal Military Academy Sandhurst og ble tilknyttet King's Own Yorkshire Light Infantry, der han steg i gradene til oberst. Han var stasjonert i Tyskland, Afrika og India.
Ved utbruddet av andre verdenskrig var Clinch stasjonert i Frankrike. Etter Tysklands angrep på Norge i april 1940 ble han sendt til Norge, der han utmerket seg i kampen mot invasjonsstyrkene. Særlig hans innsats ved Kvam ble framhevet da han 20. mars 1942 ble tildelt det norske Krigskorset med sverd.
Sammen med franske, polske og øvrige britiske styrker ble han i tidlig i juni 1940 trukket tilbake fra Norge og kom tilbake til Storbritannia. Clinch ble senere stasjonert på Malta der han ble drept under et bombeangrep 24. mars 1942, bare fire dager etter at beslutningen om tildeling av Krigskorset var fattet. Han ligger begravet på Pembroke Military Cemetery på Malta.
Clinch var sønn av rugbyspilleren Andrew Clinch.
Focke-Achgelis Fa 223
<div style="float:right;clear:right;border:solid #FFE4B5 5px;width:250px;background:#FFE4B5;text-align:center;margin:0 0 1em 1em;padding:1">Fa 223 ble det første helikopteret som krysset Den engelske kanal da et tysk mannskap fløy det til England for evaluering i september 1945
Focke-Achgelis Fa 223 «Drache» var et tysk helikopter utviklet av Focke-Achgelis under andre verdenskrig. Helikopteret ble opprinnelig utviklet på oppdrag fra Lufthansa og fløy første gang som Fa 266 Hornisse i august 1940. Etter at militær interesse var vekket fikk helikopteret betegnelsen Fa 223 Drache og RLM bestilte 39 eksemplarer for evaluering. Bare 18 ble bygget før krigen tok slutt, og av disse var det bare et fåtall som kom i operativ tjeneste. Men helikopteret ble brukt av Luftwaffe som transporthelikopter mot slutten av krigen. To Fa 223 ble også bygget i Tsjekkoslovakia etter krigen og helikopteret ble videreutviklet i Frankrike under betegnelsen Sud Est SE 3000.
Stein Rokkan-prisen
Stein Rokkan-prisen er en forskningspris som utdeles av UNESCOs International Social Science Council (ISSC) etter innstilling fra en ekspertjury oppnevnt av European Consortium for Political Research (ECPR) for særlig viktige og originale bidrag i sammenliknende samfunnsforskning av forskere under 40 år. Både upubliserte monografier og trykte bøker kan ligge til grunn for tildelingen. Prisen er oppkalt etter den norske statsviteren og sosiologen Stein Rokkan, som var ISSCs president i årene 1973-1977.
Trond Svendsen
Trond Selsing Svendsen (født 17. juli 1904 i Kristiania, død 9. juni 1990 i Oslo) var aktiv syklist på 1920- og 1930-tallet. Han kom fra Grünerløkka i Oslo, og syklet for klubben O.V.K.
Han hadde frem til 1932 rekorden på 30 km og 60 km, henholdsvis 48,15 og 1.43,47.
Trond Selsing Svendsen hadde også premier i skøyteløp, skikonkurranser, boksing, terrengløp og marsjkonkurranser.
Yoshihiro Okumura
Yoshihiro Okumura (født 9. mai 1983) er en japansk svømmer.
Han representerte Japan under Sommer-OL 2004 i Athen, der han ble utslått i semifinalen på 200 meter fri. Han tok senere i lekene bronse i medleystafetten.
Rolf Myhre
Rolf Myhre (født 31. oktober 1939) er en norsk politiker og tidligere administrasjonssjef i Bjørnstjerne Bjørnson-Akademiet.
I sin politiske karriere representerte han Kristelig Folkeparti og var i tre perioder ordfører i Molde.
Rolf Myhre var i mange år direktør ved Høgskolen i Molde og har også bakgrunn fra Forsvaret. Han mottok i 2004 Kongens fortjenstmedalje i sølv for sitt arbeid ved Høgskolen i Molde.
Mimmi Thommessen
Caroline Marie «Mimi» Thommessen (født Reimers 22. mars 1906, død 10. november 1983) var en norsk visesanger og komponist. Hun debuterte på Lulu Zieglers kabaret i København. I 1946 ble hun medlem av Visens Venner og satt også en tid i styret. Hun har satt melodi til dikt av Henrik Wergeland, Jakob Sande, Tove Ditlevsen, Trygve Norum og flere.
Det japanske stillehavsmandatet
Tilhørende områder
Det japanske stillehavsmandatet omfattet følgende øyområder i Mikronesia:
Karolinene
med nåværende
Marianene
med nåværende
Battos I av Kyrene
Battos I av Kyrene (gresk: Βάττος Ἀριστοτέλης) var grunnlegger av den antikke greske kolonien Kyrenaika og dens hovedstad Kyrene i det område i Nord-Afrika som i dag er Libya. Han ble den første konge av Kyrenaika, den første greske konge i Afrika og grunnlegger av battiadiske dynasti. Fortellingen om Battos, som har legendariske trekk, er blitt formidlet av Herodotos.
Bakgrunn
Battos ble født på en ikke kjent landsby på den greske øya Thera (dagens Santorini). Hva som er kjent om hans familiebakgrunner er fra den greske historikeren Herodotos. Hans far, Polymnestos, var en adelsmann fra Thera, og hans mor het Promina, datter av Etearkos eller Eteakos av Oaxos, en fjellby på Kreta. Da Prominas mor døde giftet Etearkos seg på nytt. Hans nye hustru mislikte stedatteren, plagde henne, og spredte løgnaktig rykter om at hun drev utukt. Da Etearkos hørte om dette, gjorde han seg til venn med en handelsmann fra Thera ved navn Temiston. Han fikk ham til å sverge ed om gjorde hvilken som helst oppdage han ble bedt om. Temiston gjorde det og Etearkos krevde da at han skulle ta med seg Promina på skipet, seile og ut og kaste henne på sjøen. For å fri seg fra eden, tok Temiston henne om bord, seilte ut og senket henne i havet, men hadde festet et tau om henne. Deretter heiste han henne om bord igjen, og seilte videre til Thera.
På Thera ble Promina elskerinnen til Polymnestos, som var medlem av den gamle minyeriske familien Eufemidae. Promina ble gravid og fødte en sønn som ble kalt for Battos, og som Polymnestos var far til. Herodotos har ikke oppgitt hans virkelige navn, men i henhold til poeten Pindaros, var hans fødenavn Aristoteles. Den romerske historikeren Junianus Justinus har gitt ham navnet Aristaeus og hevdet at etter hans død i Kyrene, ble han dyrket under navnet Aristaeus. I uansett tilfelle hadde navnet Battos betydning på gammelgresk en som stammer, men på den annen side betyr battus på libysk konge. I henhold til Herodotos var han ikke kjent som Battos før etter at han forlot Thera og i Libya.
Orakelråd
En gang rundt 639 f.Kr. reiste kongen av Thera, Grinnos, fra øya for å besøke orakelet i Delfi for å søke råd om ulike emner. På denne tiden hadde Thera stor tørke og det hadde ikke vært regn på sju år. Befolkningen var økende og øya kunne ikke lenger fø på alle. En av de som fulgte Grinnos til Delfi var Battos. Da Grinnos ba om prestinnen i Delfi om råd, fikk han et svar som tilsynelatende ikke ga noen mening. Hun fortalte at han måtte reise til Libya og grunnlegge en by der på råd fra guddommen Apollon. Kongen var for gammel for et slikt oppdrag og ba Battos om å oppfyllet orakelets ønske. Det eneste problemet var at ingen av dem viste hvor Libya var.
Da Grinnos og Battos kom tilbake til Thera hadde tørken gjort forholdene verre og folket var meget plaget. Kongen sendte noen med et skip tilbake til Delfi for å spørre om råd på nytt. Prestinnen ga det samme svar som tidligere; de måtte grunnlegge en koloni i Libya. Grinnos sendte da en gruppe menn til Kreta for å undersøke om man der kjente til Libya. Disse gikk i land ved Itanos og møtte en fisker ved navn Korobios. Han fortalte dem at de ikke var kommet til Kreta, men var blitt blåst ut av kurs og havnet på Platea, en øy utenfor kysten av Libya.
Innledende anstrengelser
Sjøfolkene fra Thera betalte Korobios for å bli med dem tilbake til Thera. Deretter med Korobios som los seilte kolonister fra Thera til Libya. De kom fram til Platea på nytt, etterlot seg Korobios, og seilte videre til kysten av Libya. Korobios skulle i mellom tiden vente på øya. Et skip fra Samos med kurs mot Egypt, ledet av Kolaevs, passerte. Kolaevs og hans menn hadde blitt blåst ut av kurs og så lang vest som til Herkulessøylene (Gibraltarstredet). Ulykken ble vendt til lykke da de kunne legge til ved den rike handelsstasjonen Tartessos (dagens Andalucía i Spania).
Da skipet fra Thera kom tilbake til øya og fortalte om den nye bosetningen, besluttet de å sende en ny gruppe med folk som representerte de sju landsbyene på øya, bestemt ved loddtrekning. Kongen og folket valgte Battos som leder for reisen til Platea. De seilte av sted i to galeier av typen pentakonter. Da de to skipene nådde fram til kysten, kunne ikke Battos beslutte hva de så skulle gjøre og beordret om seile hjem igjen. Da de kom tilbake til Thera ble de nektet å gå i land, folket kastet ting på dem og skrek at de skulle seile av sted.
Kyrene grunnlegges
Battos og de to skipene seilte atter av sted til Platea hvor de ble boende i to år, men ute av stand til å etablere seg der. De etterlot en mann på øya og seilte til Delfi for å spørre om råd. Orakelet ba dem bosette seg på fastlandet. De seilte da tilbake til Libya og etablerte en bosetning som ble kalt for Aziris sør for Platea ved en elv og mange daler. De ble boende der i seks år og med et godt forhold til innfødte libyerne. Etter en avtale med de innfødte ble de overtalt til å forlate Aziris og reise vestover gjennom et godt jordbruksland som ble kalt for Irasa og til Apollons kilde. De innfødte fortalte Battos at dette var stedet å bosette seg for «det er et hull i himmelen». Det er mulig at det refererte til et sted med god nedbør, noe som var sjelden i Afrika.
Battos grunnla den nye bosetningen ca 630 f.Kr. og kalte den for Kyrene. Navnet på bosetningen kommer fra en kilde kalt «Kyre» og som man mente var blitt viet til Apollon. I tillegg til å navngi bosetningen, fikk Battos alle de greske kolonistene om å sverge en ed. Det er en inskripsjon datert til 300-tallet f.Kr. som hevder å inneholde den opprinnelige eden.
Selv om lite er kjent av Battos' styre i Kyrene, synes det som om han styrte med mildhet og moderasjon. Han var også tilsynelatende en sterk leder som med hell utbygget bosetningene og dro fordel av byens miljø og ressurser.
Død
Battos døde i år 600 f.Kr., sies det, og ble dyrket som en heroisk figur av sitt folk. Han grav var i nærheten av markedsplassen, hvor de veier som han hadde fått bygget, gikk sammen mot tempelet til Apollon. En statue av Battos ble satt opp i Delfi av innbyggerne i Kyrene. Statuen framstilte ham ridende i vogn drevet av nymfer fra Kyrene med en figur som symboliserte Libya i ferd med å krone ham som konge.
Hans dynasti er kjent som det battiaske dynasti etter ham. Han ble etterfulgt av sin sønn Arkesilaos.
Telemidae
Telemidae er en gruppe (familie) av edderkopper som tilhører undergruppen Haplogynae i gruppen Araneomorphae.
Utseende
Små (opptil 2 mm), brune edderkopper, kroppen har oftest et blålig skimmer. De har seks øyne, bakkroppen er noe avlang. Forkroppen er kort og bred.
Levevis
Artene lever stort sett under bakkenivå på fuktige steder, som under steiner og mellom løvstrø.
Utbredelse
Familien er spredt over store deler av verden, men forekomsten ser ut til å være ganske flekkvis. Det er kjent én art fra Sør-Europa. Det er mulig at familiens spredte utbredelse ikke er reell, men skyldes at artene er så små og fører et så skjult levevis at de sjelden blir oppdaget.
Systematisk inndeling
Det er beskrevet en del nye arter i 2008-2009, særlig fra Kina.
Andreas Zisimos
Andreas Zisimos (født 31. desember 1983) er en gresk svømmer.
Han representerte Hellas under Sommer-OL 2004 i Athen, der han ble utslått i semifinalen på 200 meter fri.
’Adan
Distrikter
Guvernementet Adan består av åtte distrikter:
Lars Onsagers professorat
Lars Onsagers professorat er et internasjonalt æresprofessorat som deles ut av NTNU til minne om Lars Onsager, som fikk nobelprisen i kjemi i 1968. Æresprofessoratet tildeles forskere som i spesiell grad har utmerket seg internasjonalt innen fysikk, kjemi eller matematikk.
Lars Onsager startet sin vitenskapelige karriere som student i kjemi ved NTH, og tok sin grad som sivilingeniør i fysikk der i 1925. Han fortsatte å forske både i kjemi og fysikk, og hans mange og nøyaktige resultater skyldtes ofte hans helt spesielle evner innen matematisk analyse. Dette gjorde at han før 1968 gjentatte ganger var innstilt til Nobelprisen både i kjemi og i fysikk.
Etter Lars Onsagers bortgang donerte familien hans nobeldiplom og æresbevisninger, vitenskapelige arbeider og noen av hans forskningsrelaterte eiendeler til NTH (fra 1996 integrert i NTNU) som hans Alma mater. De var overbevist om at NTH ville være den institusjonen som best kunne ivareta hans ettermæle. For å leve opp til denne tilliten etablerte NTH i 1993 Lars Onsagers professorat og Lars Onsager-forelesningen. Professoratet, forelesningen og medaljen deles ut årlig av en internasjonal komité, Onsagerkomiteen.
Quincy Douglas
Han er nå trener for Nesodden IF på Nesodden og for IL Tyrving. Han har også fungert som ekspertkommentator for Eurosport og fengselsbetjent i Oslo Kretsfengsel. Han jobber til daglig som markeds- og forretningsutvikler i IQ Locks og som miljøarbeider i barnevernet.
Douglas er far og trener til Leon Samuel Douglas Mjaaland og yngre bror av mellomdistanseløperen Atle Douglas.
Tomáš Holeš
Tomáš Holeš (født 31. mars 1993) er en tsjekkisk fotballspiller som spiller for Slavia Praha.
Landslaget
Han ble tatt ut i s EM-tropp til EM i fotball 2021.
Datahvelvmodellering
Datahvelvmodellering,  eller datahvelv, er en metode for datamodellering laget for å gi langsiktig historisk lagring av data som kommer fra ulike driftssystemer. Den håndterer utfordringer knyttet til revisjon, sporing av data, lastehastigheter og resiliens mot endringer, samt vektlegging på behovet for å spore hvor alle data i en database kom fra. Dette betyr at enhver rad i datahvelvet må ha tilhørende attributter for kildeoppføring og lastedato, hvilket muliggjør revisjon hvor man sporer verdiene tilbake til kilden. Konseptet ble publisert i 2000 av Dan Linstedt.
Porsgrunn Janitsjarorkester
Porsgrunn Janitsjarorkester er et janitsjarkorps fra Porsgrunn i Vestfold og Telemark. Janitsjarorkesteret ble stiftet 14. januar 1954.
Datahvelvmodellering
Datahvelvmodellering gjør ikke forskjell mellom gode og dårlige data (hvor «dårlig» her vil si at dataene ikke er i tråd med etablerte definisjoner og forretningsregler). Dette kan oppsummeres med å si at et datahvelv lagrer «en enkelt versjon av faktaene» (også uttrykt av Dan Lindstedt som «alle dataene, hele tiden») i motsetning til praksisen med andre datavarehusmetoder hvor man lagrer «en enkelt versjon av sannheten» hvor data som ikke innordner seg til definisjonene blir fjernet eller «vasket».
I motsetning til stjernemodellen (dimensjonsmodellering) og den klassiske relasjonsmodellen (tredje normalform, 3NF) er datahvelv og ankermodellering gode på å takle endringer som oppstår når et kildesystem byttes eller legges til, men anses som kompliserte teknikker og krever erfarne dataarkitekter. Både datahvelv og ankermodeller er entitetsbaserte modeller, men ankermodeller er en mer normalisert tilnærming.
Porsgrunn Janitsjarorkester
Porsgrunn Janitsjarorkester gir konserter stort sett i Porsgrunn, med eller uten gjesteopptredener. Korpset har i en årrekke hatt et samarbeid med Musikkorps Sæby fra Sæby i Danmark.
Datahvelvmodellering
Hovedentitetene i et datahvelv er:
Tilleggsentiteter som kan brukes for optimalisering av ytelse og i forretningshvelvet er: Andre viktige konsepter er:
Porsgrunn Janitsjarorkester
Dirigenter
Dirigenter i Porsgrunn Janisjarorkester
Datahvelvmodellering
Historie og filosofi
Innen datavarehus-modellering er det to velkjente konkurrerende alternativer for modellering av laget hvor dataene lagres. Enten modellerer man ifølge Ralph Kimball sin metode med konforme dimensjoner og en virksomhetsdatabuss, eller så modellerer man ifølge Bill Inmon sin metode med en normalisert database. Begge teknikkene har utfordringer med tanke på å håndtere endringer i systemene som mater datavarehuset. For konforme dimensjoner må man også vaske dataene (for å gjøre dem konforme), og dette er uønsket i mange tilfeller siden det er uunngåelig at informasjon mistes. Datahvelv er laget for å unngå eller minimere innvirkningen av disse utfordringene ved å flytte dem til områder i datavarehuset som er utenfor de historiske lagringsområdene (vasking gjøres via datatorg) og ved å separere strukturelementene (forretningsnøkler og assosiasjoner mellom forretningsnøklene) fra de beskrivende attributtene.
Datahvelv-filosofien er at alle data er relevante data, selv om de ikke følger den etablerte definisjonen og forretningsreglene. Hvis data ikke er i samsvarer (er konforme) med disse definisjonene og reglene er det et problem for forretningen, ikke datavarehuset. Bestemmelsen av om data er «feil» er en tolkning av dataene som stammer fra et spesifikt synspunkt som ikke nødvendigvis er gyldig for alle eller for alle tidspunkt. Derfor må datahvelv fange alle data, og bare tolke dem når man rapporterer eller henter ut data.
En annen utfordring som datahvelv svarer på er økte behov for fullstendig revisjon og sporbarhet av alle data i et datavarehus. Sarbanes–Oxley-krav (SOX) i USA og lignende krav i Europa har gjort dette til et relevant tema for mange implementeringer av forretningsinnsikt, og et fokus ved alle datahvelv er derfor implementering av komplett sporbarhet og mulighet for revisjon av all informasjon.
Data Vault 2.0 er en ny spesifikasjon og en åpen standard som byger på tre grunnprinsipper:
Det er nødvendig å utvikle spesifikasjonen for å inkludere nye komponenter, samt mønsterpraksis for å holde datavarehus og forretningsinnsikt-systemer oppdaterte i takt med behov og ønsker fra dagens forretninger.
Pazaryeri
Pazaryeri er en by med 11 086 innbyggere (2017) i den tyrkiske provinsen Bilecik. Den ligger nordvest for Bozüyük, sørøst for İnegöl og sørvest for Bilecik.
Datahvelvmodellering
Historie
I 1990-årene utviklet Dan Linstedt datahvelvmodellering som modelleringsmetode, og i 2000 ble den utgitt som offentlig eiendom. Gjennom 5 artikler i The Data Administration Newsletter beskev og forklarte han de grunnleggende reglene for datahvelv. Disse artiklene inneholder henholdsvis en generell oversikt, en oversikt over komponentene, en diskusjon om sluttdatoer og skjøter, lenketabeller, og en artikkel om metoder for lasting.
Lucanus lunifer
Lucanus lunifer er en billeart i familien hjortebiller (Lucanidae).
Datahvelvmodellering
Historie
I 2013 kom Data Vault 2.0 og har med oppdateringer som stordata, NoSQL, ustrukturert, semi-strukturert sømløs integrasjon, samt mønsterpraksis for metodikk, arkitektur og implementasjon.
Lucanus lunifer
Kjennetegn
En stor til meget stor (hannen 40-82 millimeter), brun til svart hjortebille, oversiden gjerne med noe lys bestøvning, under denne nokså blank. Hannen har store, kraftige kjever som har en innoverrettet tann litt utenfor midten, kløvede i spissen. De knebøyde antennene har vanligvis en fire-leddet vifte. Bakhodet har skrå tverrkjøler på sidene.
Utbredelse
Arten er utbredt rundt Himalaya: det nordlige India, Nepal, Bhutan og det sørlige Kina.
Datahvelvmodellering
Alternative tolkninger
Ifølge Dan Linstedt er datamodellen inspirert av eller laget etter mønster fra et forenklet syn på det menneskelige nervesystemet:
Ved å bruke algoritmer for datautvinning kan lenkene skåres med rangering for konfidens og styrke. De kan opprettes og droppes i farten i henhold til læring om relasjoner som per nå ikke eksisterer. Modellen kan automatisk morfes (forvandles), adapteres og justeres etterhvert som den blir brukt og får matet nye strukturer.
En annen oppfatning er at en datahvelvmodell gir en ontologi (beskriver begrepene) av virksomheten med tanke på at den beskriver begrepene i domenet til virksomheten (navene) og relasjonene mellom dem (lenker), og legger til beskrivende attributter (satellitter) der det er nødvendig.
En annen måte å tenke på en datahvelvmodell er som en grafisk modell. Datahvelvmodellen gir faktisk en «grafbasert» modell med nav og relasjoner i en «relasjonsdatabaseverden». På denne måten kan utvikleren bruke SQL for å få grafbaserte relasjoner med svartid under sekundet.
Grunnleggende begreper
Forretningsnøklene og deres assosiasjoner er strukturelle attributter som danner skjelettet til datamodellen. Datahvelvmetoden har som et av sine hovedaksiomer (grunnsetninger) at ekte forretningsnøkler kun endres når virksomheten endres, og derfor er de mest stabile elementene man kan bruke til å utlede strukturen til en historisk database. Dersom man bruker disse nøklene som ryggraden i et datavarehus kan man organisere resten av dataene rundt dem. Dette betyr at valg av de riktige nøklene for navene er av største betydning for stabiliteten til modellen. Nøklene lagres i tabeller med noen få begrensninger på strukturen. Disse nøkkeltabellene kalles nav.
Nav
Nav inneholder en liste over unike forretningsnøkler med lav tilbøyelighet til endring. Nav inneholder også en surrogatnøkkel for hvert navelement, og metadata som beskriver opprinnelsen til forretningsnøkkelen. De beskrivende attributtene for informasjonen i navet (for eksempel beskrivelsen for nøkkelen, muligens på flere språk) lagres i strukturer som kalles satellittabeller som vil bli diskutert lenger nede.
Navet inneholder minst de følgende feltene:
Et nav har ikke lov til å inneholde flere forretningsnøkler, bortsett fra når to systemer leverer samme forretningsnøkkel, men med kollisjoner som har forskjellige betydninger.
Eksempel på nav
Følgende er et eksempel på en navtabell som inneholder biler, kalt «Car» (H_CAR). Den drivende nøkkelen her er kjøretøyets chassisnummer.
Lenker
Assosiasjoner eller transaksjoner mellom forretningsnøkler (som for eksempel relaterer navene for kunde og produkt med hverandre gjennom kjøpstransaksjonen) modelleres ved hjelp av koblingstabeller. Disse tabellene er i utgangspunktet mange-til-mange-skjøtetabeller med noen metadata.
Lenker kan lenke til andre lenker for å håndtere endringer i granularitet (for eksempel vil det å legge til en ny nøkkel i en databasetabell endre finheten til databasetabellen). Hvis man for eksempel har en assosiasjon mellom kunde og adresse kan man legge en referanse til en lenke mellom navene for produkt og transportselskap. Dette kan være en lenke som kalles «Delivery». Referering til en lenke i en annen lenke anses som en dårlig praksis, fordi det introduserer avhengigheter mellom lenker som gjør parallell lasting vanskeligere. Siden en lenke til en annen lenke er den samme som en ny lenke med navene fra den andre lenken, er den foretrukne løsningen i disse tilfellene å opprette koblingene uten å referere til andre lenker (se avsnittet om lastepraksis for mer informasjon).
Lenker kobler noen ganger nav til informasjon som ikke i seg selv er nok for å konstruere et nav. Dette skjer når en av forretningsnøklene som er tilknyttet lenken ikke er en «ekte» forretningsnøkkel. Ta for eksempel et bestillingsskjema med «ordrenummer» som nøkkel, og ordrelinjer som er tastet inn med et semi-tilfeldig tall for å gjøre dem unike, og kall dette «unikt nummer». Sistnevnte nøkkel er ikke en ekte forretningsnøkkel, og er derfor ikke noe nav. Man må imidlertid bruke den for å garantere riktig granularitet for lenken. I dette tilfellet er løsningen å ikke bruke et nav med surrogatnøkkel, men istedet å legge selve forretningsnøkkelen «unikt nummer» til i lenken. Dette gjøres bare når det ikke noensinne er noen mulighet for å bruke forretningsnøkkelen til en annen lenke eller som nøkkel for attributter i en satellitt. Denne konstruksjonen har blitt kalt en «lenke med trebein» av Dan Linstedt på hans (nå nedlagte) forum.
Lenker inneholder surrogatnøkler for navene som er lenket, sin egen surrogatnøkkel for lenken og metadata som beskriver opprinnelsen til assosiasjonen. De beskrivende attributtene for informasjonen om assosiasjonen (for eksempel tid, pris eller beløp) lagres i strukturer som kalles satellitttabeller som er omtalt lenger nede.
Eksempel på lenke
Følgende er et eksempel på en lenketabell mellom to nav for biler (H_CAR) og personer (H_PERSON). Koblingen heter «Driver» (L_DRIVER).
Satellitter
Navene og lenkene danner strukturen til modellen, men har ingen temporale attributter og har ingen beskrivende attributter. Disse er lagret i separate tabeller kalt satellitter. De består av metadata som knytter dem til deres overordnede nav eller lenke, metadata som beskriver opprinnelsen til assosiasjonen og attributtene, samt en tidslinje med start- og sluttdatoer for attributten. Mens navene og lenkene gir strukturen til modellen, gir satellittene «kjøttet» til modellen, ved å gi konteksten for forretningsprosessene som fanges opp i nav og lenker. Disse attributtene lagres både med hensyn til detaljene i saken og tidslinjen, og kan variere fra ganske komplekse (alle feltene som beskriver en klient sin komplette profil) til ganske enkle (en satellitt på en lenke med bare én gyldig indikator og én tidslinje).
Vanligvis er attributtene gruppert i satellitter etter kildesystem. Imidlertid kan beskrivende attributter som størrelse, kostnad, hastighet, mengde eller farge endres med forskjellige hastigheter, slik at man også kan dele disse attributtene opp i forskjellige satellitter basert på deres endringshastighet.